Тоня Трайкова
С все по-голяма радост…

chitanka.info

С все по-голяма радост те откривам,

навлизам в свят от дървеса и камък,

от въздух и отблясъци игриви,

от слънчев прах и някаква измама.

Там мога да приседна уморено

и да заспя направо на тревата,

и през корони, щедро разклонени,

да съзерцавам дълго необята.

И някак си привично да пристъпя

към извора по стъпала високи,

в най-чистата вода да се изкъпя

и да поема после без посока.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.